[pic] | KOMISIJA EVROPSKIH SKUPNOSTI |

Bruselj, 19.5.2005

KOM(2005) 219 končno

2003/0172 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES, o spremembah skupnega stališča Sveta, ki jih je predložil Evropski parlament, glede predloga

Direktive Evropskega parlamenta in Sveta o vzpostavljanju okvira za določanje zahtev o oblikovanju ekoloških izdelkov, ki porabljajo energijo (in o spremembi Direktive Sveta 92/42/EGS in Direktiv 96/57/ES in 2000/55/ES Evropskega parlamenta in Sveta) COM (2003) 453 konč., C5-0453/2003, 2003/0172 (COD)

O SPREMEMBAH PREDLOGA KOMISIJE v skladu s členom 250(2) Pogodbe ES

2003/0172 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES, o spremembah skupnega stališča Sveta, ki jih je predložil Evropski parlament, glede predloga

Direktive Evropskega parlamenta in Sveta o vzpostavljanju okvira za določanje zahtev o oblikovanju ekoloških izdelkov, ki porabljajo energijo (in o spremembi Direktive Sveta 92/42/EGS in Direktiv 96/57/ES in 2000/55/ES Evropskega parlamenta in Sveta) COM (2003) 453 konč., C5-0453/2003, 2003/0172 (COD)

1. U V O D

Točka (c) tretjega pododstavka člena 251(2) Pogodbe ES določa, da Komisija predloži mnenje o spremembah, ki jih je predlagal Evropski parlament na drugi obravnavi. Komisija oblikuje spodaj podano mnenje o spremembah, ki jih je predlagal Parlament.

2. Ozadje

a) Datum predložitve predloga Parlamentu in Svetu: 1. avgust 2003.

b) Datum mnenja Evropskega Ekonomsko-socialnega odbora: 31. marec 2004.

c) Datum mnenja Evropskega parlamenta na prvi obravnavi: 20. april 2004.

d) Datum (ustnega) posredovanja spremenjenega predloga: 27. april 2004.

e) Datum političnega dogovora v Svetu: 10. junij 2004.

f) Datum sprejetja skupnega stališča: 29. november 2004 (soglasje).

g) Datum mnenja Evropskega parlamenta na drugi obravnavi: 13. april 2005.

3. Namen predloga

Namen predloga je zagotavljanje prostega pretoka izdelkov, ki porabljajo energijo, na notranjem trgu in prispevanje k politiki varovanja okolja, kakor tudi varnosti oskrbe z energijo.

Glede na oceno, da je več kot 80 % vseh vplivov na okolje povezanih z izdelki (kot podnebne spremembe, povezane s porabo energije) vnaprej določenih že med oblikovanjem izdelka, je Komisija predlagala vzpostavitev pravnega okvira za sprejem izvedbenih ukrepov, ki zadevajo zahteve pri oblikovanju ekoloških izdelkov, ki porabljajo energijo (EuP) (ne zadeva prevoznih sredstev). Komisija naj bi s pomočjo Regulativnega odbora sprejela vsak izvedbeni ukrep v zvezi z izdelki, ki izpolnjujejo v tej direktivi vzpostavljena merila.

4. MNENJE KOMISIJE O SPREMEMBAH EVROPSKEGA PARLAMENTA

4.1. Spremembe, ki jih je sprejela Komisija

Komisija lahko v celoti sprejme vseh 24 sprememb, ki jih je sprejel Evropski parlament. Slednje so rezultat kompromisnega svežnja, dogovorjenega med Evropskim parlamentom in Svetom za drugo obravnavo. Spremembe so v skladu s cilji predloga Komisije in ohranjajo ravnotežje interesov iz skupnega stališča. Dokončanje kompromisnega svežnja je bilo olajšano zaradi izjave Komisije med plenarno sejo, da bi bila, v primeru ratifikacije Ustavne pogodbe, pripravljena preučiti vprašanje izvajanja členov 36 in 37 Ustave v povezavi s to okvirno direktivo.

Spremembe Skupnega stališča se v glavnem nanašajo na:

- opredelitve (posebej za uvoznike in njihove odgovornosti),

- krepitev nadzora trga,

- določbe za MSP in podatke za potrošnike,

- novo formulacijo člena 12, ki zahteva ukrepanje, če izdelek, ki porablja energijo, izpolnjuje izbirna merila,

- močnejši poudarek na energijski unčikovitosti pri preverjanju življenjskega cikla, iz člena 12, in izbiro najzmogljivejših izdelkov pri določanju zahtev,

- uvedbo seznama izdelkov, ki bodo najprej obravnavani,

- uvedbo okvirnih meril za dopustnost samoregulativnih ukrepov kot alternative izvedbenemu ukrepu,

- spremembe v Prilogi I, posebej v delu 3, ki pojasnjujejo obseg ocene, ki jo mora izvesti proizvajalec.

5. Sklepna ugotovitev

V skladu s členom 250(2) Pogodbe ES Komisija spremeni svoj predlog, kot je določeno zgoraj.